In nomine sancte et individue Trinitatis, Karolus divina famulante clementia imperator augustus. Notum sit omnibus sancte Dei ecclesie fidelibus tam presentibus quam futuris quia Wichardus venerabilis episcopus seu archicancellarius noster nostram adiit presentiam cum canonicis de ecclesia Sancti Vincentii que est sita in civitate Matisconum. Placuit quod (clerum) ipsius civitatis consolaremus de quibusdam rebus injuste ablatis pro remedio anime nostre ac parentum nostrorum. Cujus petitionem libenter audivimus et profuturum cognovimus, quapropter concessimus in villa Ciciacum ecclesiam Sancti Jangulfi et in Dunacum ecclesiam Sancti Martini et mansa XIIII in usus fratrum ibi Domino servientium ut in futura secula maneat absque alicujus contradictione. Si quis contradixerit XXX auri libras culpabilis judicetur. Et ut hoc verius credatur manu propria nostra firmavimus et annulo nostro insigniri jussimus. S. Karoli imperatoris.